NaiveNeuron/SloPal huggingface dataset:
D. Lipšic, podpredseda vlády a minister spravodlivosti SR: (2004-04-29):
Chcem povedať k otázke účinnosti. Vidím tam určitý problém, pretože podľa zákona o Špeciálnom súde, pokiaľ je podaná obžaloba, v súčasnosti v týchto závažných kauzách, ako je organizovaný zločin, ako je korupcia, na všeobecný súd a pokiaľ súd nenariadi hlavné pojednávanie do dňa účinnosti vzniku Špeciálneho súdu, tak sa príslušným stáva Špeciálny súd. Už dnes mnohé tieto kauzy akoby čakali, kým prídu na Špeciálny súd. Ak by sme posúvali účinnosť ešte ďalej, tak by to znamenalo, že by sme spôsobovali prieťahy v konaní, v súdnom konaní v týchto veľmi závažných kauzách, kde je potrebné, aby súd rozhodol o vine alebo nevine a v prípade viny potom aj o treste. Musím povedať, že výberová komisia bola schválená Súdnou radou, to znamená, odborné podmienky bude schvaľovať výberová komisia schválená Súdnou radou, morálne podmienky posúdi bezpečnostná previerka. Ale, samozrejme, je dôležité a tu by som chcel povedať, že je potrebné, aby zákon mal substitučný súd nielen dočasne, to reagujem na pána poslanca Abelovského, ale aj trvalo. Pretože sa môže stať, že sudcovia Špeciálneho súdu budú vylúčení a potom musí nejaký súd konať a v tejto veci rozhodovať. A musím povedať, že to je obdobná situácia ako na Najvyššom súdu, kde v prípade, ak je vylúčený odvolací senát, rozhoduje o riadnom opravnom prostriedku ktorýkoľvek senát Najvyššieho súdu, teda trestného kolégia. Ja si myslím, že je to aj správne a takýmto spôsobom to riešenie musí byť zabezpečené. Čo sa týka sídla, sídlo je Bratislava, Špeciálny súd bude sídliť na Mlynských Nivách, špeciálne prokurátora do konca roka na Okresnej prokuratúre Bratislava V. Od 1. januára, pán poslanec Polka, by tým sídlom mali byť bývalé kasárne útvaru v Pezinku. Tam už ministerstvo obrany previedlo nehnuteľností pod správu ministerstva spravodlivosti a zrejme viete, dnes ústavnoprávny výbor schválil návrh zákona o sídlach a obvodoch súdov, kde sa od 1. januára mení aj sídlo Špeciálneho súdu. Takže tam problém tiež nevidím a myslím, že to je celkom rozumne zosúladené. Ďakujem, pán predseda.
Lipšic, Daniel, poslanec NR SR (2014-07-01):
Pardon, nevedel som nájsť teraz narýchlo, pani podpredsedníčka, tie sumy, ale nájdem ich. Ale len na upresnenie k tejto novele zákona. Tá novela nevytvára zo zdravotníckych pracovníkov verejných činiteľov, pretože to má aj svoje negatíva. Aj trestnoprávne, inými slovami Trestný zákon na jednej strane viac chráni verejných činiteľov, ale má aj viaceré skutkové podstaty, ktoré zavádzajú oveľa vyššiu mieru trestnoprávnej zodpovednosti verejných činiteľov. To bola aj polemika pri učiteľoch. Ale čo zavádza, je, že zavádza pre zdravotníckych pracovníkov štatút chránenej osoby. Čo v realite znamená, že v prípade spáchania násilného trestného činu voči chránenej osobe je to osobitný kvalifikačný znak, ktorý podmieňuje použitie vyššej trestnej sadzby. Inými slovami, inými slovami, útok na chránenú osobu je sankcionovaný prísnejšie ako na osobu, ktorá nie je chránená. Chránené osoby sú rôzne. To sú aj deti, aj tehotné ženy, ale v tomto prípade by to boli aj zdravotnícki pracovníci pri výkone svojej praxe, tak.
Bugár, Béla, podpredseda NR SR (2019-06-24):
Vyhlasujem rozpravu o tomto bode programu za skončenú. Nech sa páči, pán navrhovateľ, môžte sa vyjadriť v rozprave.
J. Izák, minister životného prostredia SR: (2006-10-24):
Ako som uviedol, tá čiastka, ktorá bola schválená zo štátneho rozpočtu, viac ako 20 mld. korún je zatiaľ, dá sa povedať, vykrytá len čiastkou niečo cez 4 mld. Takže 16 mld. ešte potrebujeme do roku 2010, aby sme v rámci štátneho rozpočtu ich uvoľnili. A ja si skutočne želám, aby tie prostriedky sme do tejto veľmi dôležitej oblasti v rámci Slovenskej republiky našli. A budem sa snažiť skutočne presadzovať v rámci vlády, aby v budúcich rokoch sa prikladal väčší význam vodnému hospodárstvu, najmä teda protipovodňovým opatreniam, ktoré sú dôležité, myslím, že sa veľmi o tom presvedčujeme. Ja myslím, že dosť často, žiaľ, vzhľadom na klimatické zmeny dochádza k povodniam, ktoré majú veľké následky, možno aj keď nie na životoch, tomu sa snažíme skutočne predchádzať, zabrániť, ako sa už povedalo, i tými protipovodňovými systémami, ktoré sa realizujú. Ale máme skutočne veľký handicap. Ja taktiež verím, že budeme hľadať možno iné formy v rámci protipovodňových opatrení, najmä teda tým, že budeme podporovať projekty, ktoré budú zachytávať povodne už možno v krajine i menšími projektmi, ich podporou. Ale je potrebné, aby skutočne sa našli tieto zdroje v rámci štátneho rozpočtu. Takže ja verím, že pri schvaľovaní rozpočtu, či už tohtoročného, až bude na to priestor, alebo príp. najmä na budúci rok a tie ďalšie roky, sa skutočne nájde väčšia vôľa nájsť prostriedky i v rámci vodného hospodárstva najmä do protipovodňových opatrení. Takže ja taktiež, ako povedal pán poslanec Miklós, si len želám, aby tie vody mali viac financií, a tým, verím, aj lepšiu budúcnosť. Využívanie eurofondov, ich implementácia je veľmi dôležitá. Máme ale veľké nedostatky najmä na východnom Slovensku, čo sa týka protipovodňových opatrení. Tu v okolí Bratislavy sa už určite diela zrealizovali. Ďalšie je pripravená protipovodňová ochrana Bratislavy. Na východnom Slovensku je skutočne veľmi alarmujúce, hovorím, aby ste bližšie vedeli, situácia na rieke Tise, kde maďarská i ukrajinská strana už realizujú navýšenie hrádze a náš takmer šesťkilometrový úsek, žiaľ, zatiaľ zaostáva za týmto plnením a realizáciou. Takže verím, že maximálne budúci rok alebo v roku 2008 sa nám podarí zrealizovať toto a nájsť na to finančné zdroje. Takže ďakujem vám za pozornosť. Verím, že táto oblasť v budúcnosti bude mať aj z úrovne Národnej rady väčšiu podporu a pochopenie. Ďakujem vám.
Glváč, Martin, podpredseda NR SR (2018-11-21):
S reakciou pán poslanec Simon.
P. Hrušovský, predseda NR SR: (2003-09-19):
(Hlasovanie.) Prítomných je 139 poslancov, za 138, proti 1. Návrh sme schválili. V. Ondrejka, poslanec: Pripomienka č. 13. Gestorský výbor ju odporúča neschváliť.
Žarnay, Oto, poslanec NR SR (2017-05-19):
Ďakujem za slovo. Vážená pani predsedajúca, vážené pani poslankyne, vážení páni poslanci, predkladám dnes Národnej rade Slovenskej republiky do prvého čítania návrh zákona, ktorým sa mení a dopĺňa zákon Národnej rady Slovenskej republiky č. 596/2003 Z. z. o štátnej správe v školstve a v školskej samospráve a o zmene a doplnení niektorých zákonov. Cieľom predkladanej novely zákona je zabezpečenie a spriechodnenie riadneho výkonu štátnej správy na pozícii riaditeľ školy a riaditeľ školského zariadenia, rozšírení funkcií a kompetencií rady školy pre skvalitnenie a zefektívnenie procesov vo fungovaní a riadení školy a školských zariadení, špecifikácia a lehoty spôsobu a platnosti kreovania rady školy v záujme zabezpečenia riadneho a demokratického priebehu volieb do samosprávneho orgánu. Reálna potreba tejto navrhovanej zmeny je priam alarmujúca vzhľadom na skutočnosť, že vznikla na základe množstva podnetov o tom, ako dodržiavanie akýchkoľvek pravidiel je bezprecedentne zaznávané. O tom, že niektorí riaditelia škôl sa správajú a konajú ako diktátori, o tom, že starostovia obcí v snahe ovládať všetkých a všetko využívajú nastrčených riaditeľov škôl ako bezduché bábky na realizáciu osobných ambícií, resp. osobných plánov či záujmov. O tom, že i napriek tomu, že odborný nadriadený orgán v rámci fungovania školského systému skonštatuje porušenie noriem pri kreácii riaditeľa školy alebo nenaplnenie či porušenie povinností či kompetencií, niet sily, ktorá by zjednala nápravu. Naplnením cieľov navrhovaného zákona máme šancu zatrhnúť bujnejúcu deštruktívnu aroganciu niektorých predstaviteľov najnižšieho stupňa riadenia štátnej správy v školstve, zamedziť osobným pomstám a zbaviť funkcie tých, ktorí svojou nekompetentnosťou nielenže kazia dobré meno poctivým a slušným riaditeľom škôl a starostom, ale svojím konaním poškodzujú aj prijímateľov výchovno-vzdelávacích aktivít. Škola, v ktorej jej zamestnanci pracujú v strachu a pod neprimeraným tlakom, kde klíma sa blíži k arktickej zime a prebieha boj o holú existenciu, nemôže vykazovať dobré výsledky v svojom primárnom i sekundárnom poslaní. Nemôže prosperovať a tým aj spôsobuje častokrát nenapraviteľné škody prijímateľom jej aktivít vôbec. Rovnako tak inštitút samosprávy je neodmysliteľnou súčasťou každej demokratickej spoločnosti a v každej oblasti a na každom stupni musí byť zabezpečený tak, aby nedochádzalo k jeho zneužitiu, a pokiaľ k tomu dôjde, keďže človek je tvor vynaliezavý, musia existovať inštitúty, ktoré takúto činnosť čo v najkratšom čase zastavia a pomôžu zjednať nápravu tak, aby sa dospelo do želaného stavu. Toľko na úvod a potom sa prihlásim, lebo teraz som prihlásený do rozpravy. Ďakujem.
Jurinová, Erika, podpredsedníčka NR SR (2012-10-24):
Ďakujem pekne. Pán poslanec, na vaše vystúpenie neregistrujem žiadne faktické poznámky. Vyčerpali sme písomne prihlásených do rozpravy. Pýtam sa, či sa chce niekto do rozpravy prihlásiť ústne. Uzatváram možnosť prihlásiť sa. Prihlásili sa traja páni poslanci, pán poslanec Muňko, Matovič a Kaník. Vzhľadom k tomu, že sa blíži 12.00 hod., tak dávame, alebo teda začne obedňajšia prestávka a v rokovaní budeme pokračovať o 14.00 hodine. Ďakujem pekne. (Prerušenie rokovania o 12.00 hodine.) (Pokračovanie rokovania o 14.00 hodine.)
P. Hrušovský, predseda NR SR: (2004-10-19):
L. Martinčeková, poslankyňa: Pán predsedajúci, dajte hlasovať o pripomienkach pána prezidenta, uvedené v bode 1 spoločnej správy s odporúčaním gestorského výboru schváliť.
Fecko, Martin, poslanec NR SR (2016-05-18):
Ďakujem pekne. Pán kolega, ďakujem ti, lebo si ešte rozobral do podrobnejšia tie naše veci, ako my sme tu bojovali s týmto problémom. Iba krátko, nebudem to naťahovať, už je dvanásta hodina za chvíľu. Jedna vec. Čo napadne Slováka, keď niečo vyparatí? Alebo niečo potrebuje zabezpečiť? Mám tam známeho či nemám tam známeho? Že? A zrazu nič si neurobil, všecko vybavíte, lebo tam máte známeho a niekto si dokonca na tom spravil biznis. Lebo má známeho a príde a ponúkne. Vybavím ti, že tvoj projekt prejde, pretože..., a sme doma. A sme doma, vážení! To znamená, že pokiaľ my toto neodstránime, tak my si tu môžme o demokracii, o budovaní neviem čoho; nie. Žiaľ, je to tak, že momentálne sa naši ľudia cez túto prizmu v živote správajú, pretože vidia to aj zvrchu. Žiaľ, vidia to aj, ryba smrdí od hlavy a potom prakticky aké vzory my im dávame. A môžem nabudúce dať aj desiatky príkladov, ktoré aj mne chodia, ako sa bačuje s reštitúciami, s pôdou, s eurofondami, so všetkým možným, a promile, ja hovorím, promile, sú takí, čo dajú projekt a – div sa svete, stal sa zázrak. Ten projekt im prešiel. Ináč nemá šancu. Takže, vážení, tu je ťažký, by som povedal problém, ktorý neviem, ktorá generácia Slovákov zvládne, ale momentálne táto dnešná sa mi zdá, že asi nie. A chcem veriť, že my ako zákonodarci a zákonodarný zbor maximálne úsilie vyvinieme na to, aby ďalšia generácia mala tú šancu, že bez nejakých tých protekcií bude vedieť zabezpečiť riešenie toho problému, respektíve to, čo bude potrebovať táto spoločnosť. Ďakujem pekne.
Zmajkovičová, Renáta, podpredsedníčka NR SR (2014-09-16):
Pán poslanec Petráš.
Bublavý, Dušan, poslanec NR SR (2014-09-10):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrušovský, Pavol, predseda NR SR (2012-02-29):
Kľud, páni poslanci! S faktickými poznámkami pán poslanec Ondruš a Galko. Končím možnosť ďalších prihlášok s faktickými poznámkami. Nech sa páči, pán poslanec Ondruš.
Spišiak, Jaroslav, poslanec NR SR (2024-01-17):
Ďakujem za slovo. Pán poslanec Matovič, ja vám veľmi pekne ďakujem za váš príspevok do rozpravy. Ten váš príspevok bol vecný, diplomatický, kľudne prednesený, s patričným emocionálnym nábojom, výborný, fakt výborný. Čo ma na ňom najviac zaujalo, to bolo vaše prirovnanie súčasnej koalície k tomu, že oni si myslia, že sú štát, že oni sú ten štát, ich voliči sú národ toho štátu a všetci ostatní sme tu v podstate nikto alebo škodcovia, alebo vlastizradcovia, alebo proste zbytoční, ktorí im tu len rušíme všetko. No zatiaľ si to len myslia, že sú ten štát, zatiaľ to nerobia vyslovene tak, ako keby fakt už to tak aj malo byť, lebo ak by to fakt tak malo byť, tak by si tie zmeny súvisiace s tým oslobodením niektorých ľudí urobili jednoznačne, nemenili by celý Trestný zákon, celý Trestný poriadok, aby, vlastne teraz ešte sú odkázaní na ten svoj národ, aby im veril, že to fakt myslia pre národ a pre ľudí. Netrúfnu si ešte urobiť to veľmi razantne, veľmi rýchlo a aj povedať, že vlastne o čo ide. Zatiaľ je to tak. No a my tu v tejto opozícii touto našou rozpravou musíme tým občanom vysvetliť a dúfam, že sa to darí postupne, že v čom je ten problém, že koalícia neni štát a všetci občania... (Prerušenie vystúpenia časomerom. Potlesk.)
Hrnčiar, Andrej, podpredseda NR SR (2018-11-28):
Pán poslanec Goga.
Laššáková, Jana, podpredsedníčka NR SR (2012-08-02):
Ďalším písomne prihláseným do bodu interpelácie je pán poslanec Hudacký, nech sa páči.
V. Soboňa, poslanec: (2004-05-20):
V súčasnosti súkromná nemocnica na Slovensku alebo súkromný poskytovateľ si pokojne môže cieľavedome vyberať svoju klientelu. To je jedna zásadná otázka. Štátna nemocnica nemôže zatvoriť dvere pred pacientom, musí brať všetko. Ona poskytuje, štátni lekári pracujúci v súčasných nemocniciach a zdravotníci sú tí najväčší úbožiaci v celom zdravotníckom prostredí, lebo nemôžu odohnať pacienta. Preto vytvárajú dlh. A keď si k tomu predstavíte, že trpia neduhmi, ktoré sú ešte z minulosti, že nie sú to účelovo vybudované zariadenia, veľmi často sú nákladné na réžiu, na prevádzku. A keď si k tomu zoberiete, že s poisťovňou nie sú schopní uzatvoriť výhodnú zmluvu, lebo im to legislatívne prostredie nedovolí, je zlikvidovaná minimálna cena za úhradu, to znamená, že poisťovňa sa môže vydieračským spôsobom správať voči týmto manažérom. Z toho vyplýva, že ak on bude manažérsky génius, nemôže nijako túto nemocnicu zvládnuť. Nezmení to nič, ani keď sa zmení celý systém na súkromný. Jedine vtedy sa to zmení, ako som povedal, musia byť znížené výdavky. Lebo ak ste si všimli, vôbec tu nikto nehovorí o tom, či skutočne tých 70 mld. je málo alebo veľa. O tom nediskutujeme. Koľko je to vlastne peňazí? Takže principiálne o to tu ide.
Pellegrini, Peter, predseda NR SR (2015-09-29):
Prezentujme sa a hlasujme o pridelení návrhu zákona výborom, určení gestorského výboru a príslušných lehôt. (Hlasovanie.) Prítomných 129 poslancov, za hlasovalo 128 poslancov, zdržal sa 1 poslanec. Konštatujem, že Národná rada pridelila návrh tohto zákona výborom, určila gestorský výbor a príslušné lehoty na jeho prerokovanie v druhom čítaní. Vzhľadom na to, že sme absolvovali všetky hlasovania, predtým ešte ako preruším rokovanie na malú technickú prestávku, dovoľte mi pozdraviť študentov slovenského gymnázia z Dunajskej Stredy. Vitajte u nás. (Potlesk.) Pán poslanec Huba.
Sulík, Richard, predseda NR SR (2011-06-17):
Dámy a páni, poprosím dostaviť sa do rokovacej miestnosti, budeme pokračovať 19. schôdzou. Poprosím aj ctených kolegov z KDH, keby mohli doklubovať a dostaviť sa do rokovacej miestnosti na čele s predsedom klubu Paľom Hrušovským, aby sme mohli pokračovať v 19. schôdzi Národnej rady. (Pauza.) Panie poslankyne a páni poslanci, predtým ako pristúpime k rokovaniu o obidvoch bodoch programu 19. schôdze, budeme hlasovať o procedurálnom návrhu štyroch poslaneckých klubov koaličných, aby sa v rozprave k obidvom bodom postupovalo podľa § 29a zákona o rokovacom poriadku a aby bol určený čas na rozpravu k prvému bodu programu dvanásť hodín a k druhému bodu programu tiež dvanásť hodín. (Výkriky a piskot v sále.) Ďakujem pekne. O tomto návrhu budeme teraz hlasovať. (Reakcie z pléna.) Áno, áno, áno, áno, áno, áno, nebojte, bude procedurálny, áno. Pán Paška, nech sa páči, máte slovo.
Kaník, Ľudovít, poslanec NR SR (2011-07-11):
No tu už bolo toľko toho povedaného, ale spravidla o detailoch, o nejakých okrajových veciach, ktoré v tom Zákonníku sú, o tých sa tu rozvádza diskusia, ale podstatou Zákonníka práce je naozaj liberalizovať a zjednodušovať a zlepšovať podnikateľské prostredie, pretože len to nás môže doviesť k rastu zamestnanosti. A tak ako to už jeden z opozičných poslancov priznal, všetci veľmi dobre vedia, aj na opozičnej strane, že práve vďaka týmto opatreniam k zásadnému obratu dôjde, dôjde k zrýchleniu rastu zamestnanosti a k výraznému poklesu nezamestnanosti. A to je, samozrejme, aj tá najväčšia obava opozície, že sa preukáže, ako som povedal v piatok, do roka až dvoch rokov, tá moja stávka znela na rok a pol, že nezamestnanosť na Slovensku klesne pod 10 %. A to je ťažký úder pre opozíciu, takže chápem, že tu zdržujú, naťahujú to, ale verím, že neodvrátia prijatie takéhoto veľmi potrebného a dôležitého zákona.
Glváč, Martin, podpredseda NR SR (2017-04-05):
Ďakujem. Prosím poverenú členku ústavnoprávneho výboru pani poslankyňu Janu Laššákovú, aby informovala Národnú radu o výsledku prerokovania návrhu vo výbore, nech sa páči.
Laurenčík, Milan, podpredseda NR SR (2021-05-04):
Prosím, prezentujeme sa a hlasujme o návrhu zákona ako celku. (Hlasovanie.) Prítomných 132, za 128, proti 0, zdržali sa 4. Konštatujem, že sme schválili vládny návrh zákona o podpore ekologických vozidiel. Vážené panie poslankyne, vážení páni poslanci, teraz pristúpime k hlasovaniu o návrhu na zmeny v zložení výborov, tlač 524. (Hlasovanie o návrhu na zmeny v zložení výborov Národnej rady Slovenskej republiky , tlač 524.) Najskôr budeme hlasovať o doplňujúcom návrhu, ktorý v rozprave podal pán poslanec Saloň. Prosím, prezentujme sa a hlasujme. (Hlasovanie.) Prítomných 133, za 131, proti 0, zdržal sa 1, nehlasoval 1. Konštatujem, že Národná rada tento návrh schválila. Teraz dávam hlasovať o návrhu na zmeny v zložení výborov ako o celku. Prosím, prezentujme sa a hlasujme. (Hlasovanie.) Prítomných 132, za 132, hlasovali všetci. Konštatujem, že sme tento návrh schválili. Teraz nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti, tlač 499, bod 4 schváleného programu. Dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Lucii Drábikovej, aby hlasovanie uviedla. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov , tlač 499.)
Kremský, Peter, poslanec NR SR (2020-07-14):
Ďakujem. Zvolávam schôdzu výboru pre hospodárske záležitosti zajtra o deviatej hodine. Mám správnu informáciu, že schôdza začne zajtra o desiatej? (Reakcia z pléna.) O deviatej? Tak potom 8.30, prepáčte, opravujem, hospodársky výbor zajtra 8.30. Ďakujem.
S. Kahanec, poslanec: (2008-12-08):
A čo sa týka výsledkov tohto verejného obstarávania, môžeme si fakty prečítať v oznámení o výsledku verejného obstarávania, ktorú predložilo ministerstvo výstavby a regionálneho rozvoja Úradu pre verejné obstarávanie. A toto oznámenie jednoznačne potvrdzuje, že bol záujem na tom, aby výzva nebola zverejnená, tým pádom zostala len tá korková nástenka, aby neboli zverejnené ani výsledky súťaže, potvrdzuje hodnotu zmluvy na 3,6 mld. a potvrdzuje, že bola iba jedna ponuka a iba jeden úspešný uchádzač. Kritériom tejto súťaže bola najnižšia cena. Pýtam sa, ako sa dalo uplatniť toto kritérium, keď bol iba jeden uchádzač, aj to úplne náhodou išiel okolo a úplne náhodou v konzorciu tohto uchádzača boli dve známe firmy, ktoré podľa všetkých informácií, ktoré bežia, sú spriaznené či už stranícky, alebo vládne. Ďakujem.
Lipšic, Daniel, poslanec NR SR (2016-09-09):
Ďakujem. Ja som, ja som, chcem sa poďakovať za faktické poznámky. Ja som čakal, že niekto z koalície sa vyjadrí k tým dvom veciam najmä právneho charakteru, okrem toho, že veď v druhom čítaní, no dajte, však zvážime, vecne, že tento návrh je opodstatnený, lebo aj iné parlamenty dávajú vládnej koalícii proste dvadsať voľných žetónov a opozícii jeden. Takto to majú všade. Takto to nemajú nikde, to je ten problém. A aj k tým vizuálnym pomôckam a aj možnože k judikatúre štrasburského súdu o slobode prejavu. Nič. Chcete tu odbornú diskusiu, ale zatiaľ ste ju nepredviedli. Teraz to nehovorím v zlom, proste ste nepovedali nič. Žiadny argument. K pani poslankyni Nachtmannovej. No spomínali ste dve kauzy, Gorilu a platinové sitká. Ja vám na tých dvoch kauzách chcem niečo povedať. Už to hovoril kolega Viskupič, však si prečítajte spis Gorila, aj to, čo o mne sa v spise Gorila píše, keď hovoríte o mne. Jáj, boli ste vtedy, jasné, ja už som tuná počul, že zodpovedný som za všetko, za všetky vlády minulé, aj tie, v ktorých som nebol, aj za iné rezorty, samozrejme, všetky, však fajn. Keď neviete nič iné nájsť. Pán poslanec, zavadziate mi. A druhá vec, platinové sitká. To je dobrý príklad. Platinové sitká sa udiali za našej vlády, boli tam nominanti SDKÚ. A čo sa udialo? My sme ich odstíhali. Za našej vlády sme ich odstíhali, už sú aj odsúdení. Tak by to malo byť, prepánajána! Vy ste koho odstíhali z vysokých funkcionárov exekutívy? Veď platinové sitká sú skvelý príklad. Samozrejme, že v každej vláde budú aj ľudia, ktorí budú chcieť korumpovať a kradnúť. Otázka je, či ich necháme alebo či ich budeme stíhať. My sme nečakali, kým príde Kaliňák, aby ich odstíhal potom, po zmene vlády, my sme ich odstíhali. To je absolútne skvelý príklad. A vy robíte čo? Bašternáka stíhate alebo budeme musieť počkať tiež na zmenu vlády, aby bol Bašternák a jeho kumpáni odstíhaní? Obávam sa, že áno.
P. Paška, predseda NR SR: (2006-10-20):
(Päťminútová prestávka.) (Po prestávke.)
Štefanec, Ivan, poslanec NR SR (2010-08-11):
Ďakujem, pán predsedajúci. Pán predsedajúci, dajte prosím hlasovať o tom, že Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s Rámcovou zmluvou medzi jednotlivými krajinami a Európskym finančným stabilizačným nástrojom.
P. Paška, poslanec: (2003-11-05):
Veľmi stručne. Chcem vás všetkých požiadať o pozornosť, pretože daná problematika rezonuje vo verejnosti. A predpokladám, že využijeme tento časový priestor, aj keď znovu si myslím, že by táto téma vyžadovala primeranejší časový priestor na to, aby sme sa zaoberali problémami, ktoré trápia slovenské zdravotníctvo a ktoré trápia našich občanov. Ďakujem.
Zmajkovičová, Renáta, podpredsedníčka NR SR (2014-09-24):
S faktickou poznámkou sa hlási jeden poslanec, uzatváram možnosť prihlásiť sa s faktickou, pán poslanec Huba.
Pčolinský, Peter, poslanec NR SR (2017-05-18):
Ďakujem pekne za slovo. Pán predseda, chcem vám oznámiť, že sťahujem svoj procedurálny návrh, ktorý som mal počas rozpravy, nakoľko v ňom bolo uvedené, že žiadam o prerušenie rokovania o tomto bode. Ale keďže už rozprava k tomuto bodu bola ukončená, návrh je bezpredmetný. Ďakujem.
Gašpar, Tibor, podpredseda NR SR (2024-09-26):
Ďakujem, pán poslanec. Na vaše vystúpenie evidujem päť faktických poznámok. Prvá pani poslankyňa Plevíková, máte slovo.
Sulík, Richard, predseda NR SR (2011-03-22):
Ďakujem. S faktickými poznámkami sa prihlásili štyria poslanci. Uzatváram možnosť. Slovo má pán poslanec Poliačik.
Glváč, Martin, podpredseda NR SR (2017-09-11):
Ďakujem. Dávam slovo spravodajcovi, ktorého určil navrhnutý gestorský výbor pre sociálne veci, poslancovi Jozefovi Mihálovi. Mikrofón je váš, nech sa páči.
Hort, Milan, podpredseda NR SR (2011-02-08):
Takže aj ja prajem príjemné popoludnie. Takže návrh, v ktorom budeme pokračovať v prerušenej rozprave, má tlač 229. Prosím ešte aj spravodajcu z výboru pre kultúru a médiá pána poslanca Pavla Abrhana, aby sa pripravil a zaujal určené miesto pre spravodajcov. A slovo teraz dávam Richardovi Sulíkovi, ktorý... (Reakcia predsedu NR SR.) Vyhlasujem päťminútovú prestávku s tým, že poprosím organizačný výbor, aby zohnal spravodajcu pána Pavla Abrhana. (Päťminútová prestávka.) (Po prestávke.)
Figeľ, Ján, podpredseda NR SR (2013-05-17):
Ďakujem pekne. To bol jediný vystupujúci v rozprave, ktorú týmto vyhlasujem za skončenú. Chce sa k nej vyjadriť navrhovateľ? Pán minister? Nie je tomu tak. Chcete? Prosím? (Hlas predkladateľa.) No veď vás týmto pozývam, vyzývam! Nech sa páči.
Grendel, Gábor, podpredseda NR SR (2021-11-24):
Teraz dávam možnosť prihlásiť sa do rozpravy ústne. Nikto sa nehlási. Vyhlasujem rozpravu za skončenú. Želá si záverečné slovo pán navrhovateľ? Pán minister? Nie. Pán spravodajca? Takisto nie. Prerušujem rokovanie o tomto bode programu. Pristúpime k druhému čítaniu o návrhu na vyslovenie súhlasu Národnej rady so Zmluvou o sídle medzi vládou Slovenskej republiky a Európskym orgánom práce. Návrh vlády má parlamentnú tlač 735 a spoločná správa výborov má tlač 735a. Návrh vlády odôvodní pán minister práce, sociálnych vecí a rodiny Slovenskej republiky Milan Krajniak. (Rokovanie o návrhu na vyslovenie súhlasu Národnej rady Slovenskej republiky so Zmluvou o sídle medzi vládou Slovenskej republiky a Európskym orgánom práce , tlač 735.)
Hrnčiar, Andrej, podpredseda NR SR (2016-10-19):
Áno.
Ďuriš Nicholsonová, Lucia, podpredsedníčka NR SR (2019-01-31):
Pán poslanec Mizík.
Bugár, Béla, podpredseda NR SR (2011-05-18):
Pán poslanec Faič, nediskutujte, nemáte slovo ešte.
Hrnko, Anton, poslanec NR SR (2018-06-13):
Ja len upozorňujem pánov poslancov, že si to môžu tuto pozrieť, hej. A je to, sú to dohody o, mierové dohody, ktoré boli podpísané, myslím, 11. septembra 1919 medzi Spojenými štátnymi americkými, Veľkou Britániou, Francúzskom a Talianskom a Japonskom a sú v troch jazykoch, vo francúzskom, anglickom a talianskom, a hovoria o tom vo svojej preambule, že sa rozpúšťa Únia krajín Bohémia, Moravia a vojvodstvo Sliezsko s Rakúskom a národ Česka, Moravy a časti, teda Česka, Moravy a časti Sliezska, ako aj národ Slovenska vytvorili úniu za vytvorením „independent state under the title of Czecho-Slovak republic“, teda so spojovníkom. To je fakt, to sú fakty, ktoré jednoducho nie je možné vyvrátiť, a preto ak chceme byť nejakým spôsobom verní odkazu tých ľudí, ktorí za našu slobodu bojovali, tak by sme si mali pripomínať to, o čo oni bojovali, teda Česko-Slovensko, poprípade Česko-Slovenskú republiku, lebo to, čo nám bolo vnútené Československá republika, nebolo podľa toho, čo daní naši predstavitelia chceli, ale bolo základom toho, že ten štát, ktorý možno mal v tej duálnej podobe možnosť sa vyvíjať, zanikol. Zanikol dvakrát, raz nasilu, druhýkrát dobrovoľne, ale keby neboli predpoklady, ani nasilu by sa to nedalo rozložiť. A na záver čo navrhujem? Myslím si, že je trošku také neštandardné mať štátny sviatok raz za 100 rokov. Urobiť z pamätného dňa ad hoc štátny sviatok. Ja viem, čo viedlo predkladateľov tohto návrhu, išlo urobiť vlastne deň pracovného pokoja na storočnicu, aby národ mohol si tú storočnicu dôstojne pripomenúť. Ale myslím si, že to by sa dalo urobiť aj tým, že by sa pamätný deň 30. október výročia Deklarácie slovenského národa stal dňom pracovného pokoja. Tento konkrétny deň v 2018. roku a to aj navrhnem do budúceho pokračovania vo výboroch. Si musíme uvedomiť, že odkaz našich predkov je nám svätý, musíme si uvedomiť jednotlivé etapy našich dejín, ani v Uhorsku nebolo všetko zlé, ani v Česko-Slovensku nebolo všetko zlé, v každom prípade ten režim, ktorý nastal po roku 1918, bol omnoho demokratickejší, bolo tam všeobecné volebné právo, sloboda spolkov, sloboda politickej súťaže, to všetko je pozitívne, to všetko musíme brať ako jeden stupeň na ceste k 1. januáru 1993, čo je ten náš hlavný sviatok. Ďakujem za pozornosť.
Hort, Milan, podpredseda NR SR (2011-05-20):
Ďakujem pekne. Teraz dám slovo spravodajcovi, ktorého určil navrhnutý gestorský výbor, to je výbor pre pôdohospodárstvo a životné prostredie, pánovi poslancovi Ľubošovi Martinákovi, aby si taktiež splnil svoju úvodnú spravodajskú povinnosť pri prvom čítaní o návrhu zákona. Nech sa páči.
Pčolinský, Peter, podpredseda NR SR (2023-03-21):
Ďakujem. Jedna faktická poznámka. Zle vidím ráno, ja som tam videl Zemanová a pozerám, Zemanovej nikde. Čiže s faktickou poznámkou, pani poslankyňa Anka Záborská, nech sa páči.
P. Paška, predseda NR SR: (2007-09-13):
Určenou spravodajkyňou je pani poslankyňa Rosová. Poprosím ju, aby uviedla informáciu o návrhu zákona.
Grendel, Gábor, podpredseda NR SR (2022-09-21):
S ďalšou faktickou poznámkou pani poslankyňa Mária Kolíková.
Grendel, Gábor, podpredseda NR SR (2022-11-08):
Kľud, kľud, kľud, poslanci a poslankyne. Pán poslanec, ešte treba predložiť pozmeňujúci návrh, ktorý bol podaný v pléne.
D. Jarjabek, poslanec: (2007-06-21):
Ďakujem za pozornosť. (Potlesk.)
Bugár, Béla, podpredseda NR SR (2019-06-20):
Prezentujme sa a hlasujme. (Hlasovanie.) Prítomných 140 poslancov, za návrh 115, 25 poslancov sa zdržalo hlasovania. Konštatujem, že návrh sme schválili. Videl som tam procedurálny návrh pána poslanca Madeja, nech sa páči.
M. Číž, podpredseda NR SR: (2010-01-20):
Otváram rozpravu. Za poslanecký klub sa neprihlásil nikto, písomne do rozpravy sa prihlásil pán poslanec Urbáni, takže má slovo ako prvý.
I. Gašparovič, poslanec NR SR: (2002-01-31):
Čiže občan by musel byť na 100 % informovaný. A preto nevidím dôvod, prečo by to nebolo prijateľné.
Lengvarský, Vladimír, minister zdravotníctva SR (2021-12-10):
Ďakujem. Ďakujem pekne. Vážený pán predsedajúci, vážené panie poslankyne, páni poslanci, materiál návrh na zvolenie podpredsedníčky Dozornej rady Úradu pre dohľad nad zdravotnou starostlivosťou sa predkladá na základe ustanovenia § 26 ods. 3 zákona č. 581/2004 Z. z. o zdravotných poisťovniach a dohľade nad zdravotnou starostlivosťou a o zmene a doplnení niektorých zákonov v znení neskorších predpisov, podľa ktorého členov dozornej rady volí a odvoláva Národná rada Slovenskej republiky na návrh vlády. Návrh na zvolenie PhDr. Ivety Pospíšilovej do funkcie podpredsedníčky Dozornej rady Úradu pre dohľad nad zdravotnou starostlivosťou sa predkladá s účinnosťou dňom schválenia Národnou radou Slovenskej republiky. Navrhovaná kandidátka spĺňa všetky zákonom stanovené požiadavky. Vážený pán predsedajúci, vážené pani poslankyne, vážení poslanci, dovoľte mi požiadať vás o podporu a schválenie predloženého návrhu. Ďakujem.
Demian, Jaroslav, poslanec NR SR (2014-09-17):
Pán predseda, dajte, prosím, hlasovať o tom, že Národná rada podľa čl. 86 písm. d) Ústavy Slovenskej republiky po a) vyslovuje súhlas s uzavretím Zmluvy medzi Slovenskou republiky a Guernsey o výmene informácií týkajúcich sa daní a po b) rozhodla o tom, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi.
Viskupič, Marián, poslanec NR SR (2020-11-05):
Ďakujem za slovo, pán predsedajúci. Kolegynka Zemanová, áno, aktuálne nie je to na základe emisií priamo, ale novšie vozidlá menej zaťažujú životné prostredie, lebo teda čím vyššia euronorma motora, tak tým menší, je menší vplyv, menšie emisie, takže toto je, toto je ako ten akoby prvý krok. A presne, ako si povedala, myslím, že ten trend by mal pokračovať ďalej. To isté vlastne aj k pánovi Kamenickému, k tej časti ohľadne, ohľadne teda toho životného prostredia. Chcem tiež poďakovať za vystúpenie, a teda budeme všetci radi za podporu. Možno len malá výtka, že nedovolím si nepovedať, že, no, trináste dôchodky sa stihli schváliť týždeň pred, pred voľbami, že možno podobným chvatom by sa bolo stihlo aj toto ešte, ale dobre, už je to minulosť, urobme to teraz a, a už pomôžeme vlastne aj spätne od začiatku roka 2020, takže toľko len. Ďakujem pekne.
Bugár, Béla, podpredseda NR SR (2016-09-21):
Ako posledná v rozprave vystúpi pani poslankyňa Shahzad. Nech sa páči, máte slovo.
Bugár, Béla, podpredseda NR SR (2016-04-28):
Dobre. Pristúpime k hlasovaniu, a to v prvom čítaní o návrhu poslanca Budaja na vydanie ústavného zákona o zrušení niektorých rozhodnutí o amnestii (tlač 37). Nech sa páči, pán poslanec Lukáč, ako navrhnutý spravodajca z gestorského ústavnoprávneho výboru, máte slovo. (Hlasovanie o návrhu poslanca Národnej rady Slovenskej republiky Jána Budaja na vydanie ústavného zákona o zrušení niektorých rozhodnutí o amnestii , tlač 37.)
M. Kondrót, poslanec: (2008-07-01):
Novela v nadväznosti na aplikačnú prax takisto upresňuje čiastočne pôsobnosť Slovenskej obchodnej a priemyselnej komory, najmä ustanovenia týkajúce sa pôsobnosti komory v oblasti vzdelávania učňovského školstva a v rozhodovaní sporov. Ďakujem pekne, skončil som.
Gyimesi, Juraj, poslanec NR SR (2020-06-09):
Ďakujem za slovo. Ja len veľmi, veľmi krátko, aby sme si urobili poriadok medzi pojmami. Pán poslanec Mazurek, to, čo ste prečítali skutočne v ústave, volá sa to slobodný mandát, ale my nemáme v ústave napísaný imperatívny mandát, to znamená, že musím hlasovať pod ťarchou nejakej sankcie. Ja skutočne budem hlasovať slobodne, pretože už dnes viem, že táto téma nie je mŕtva, že o tejto téme budeme ďalej diskutovať a ja som presvedčený o tom, že s týmto návrhom prídeme aj my, že dôjde v koalícii k nejakej dohode. A pokiaľ ide o tie dohody, ktoré vy tvrdíte, že ma robia neslobodným, vy ste chlapi a slovo robí chlapa, či je povedané alebo napísané. A ja som to slovo dal, keď som podpisoval koaličnú zmluvu. Cítim sa ňou byť viazaný, ale dnes viem, že nie je všetkým dňom koniec ohľadom tejto témy. Buďme trpezliví. Ďakujem.
Mihalik, Marcel, poslanec NR SR (2023-05-18):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
M. Sabolová, poslankyňa: (2002-04-04):
Poskytovanie zdravotníckych, sociálnych a vzdelávacích a iných verejnoprospešných služieb obyvateľstvu bolo do roku 1990 výlučne v rukách štátu. Po roku 1990 bolo možné, aby sa aj tieto zariadenia a služby poskytovali v neštátnych zariadeniach. Keďže pravidlá financovania pre zdravotnícke služby a služby v tej vzdelávacej sfére sú dnes stanovené zákonom a štátne a neštátne subjekty sú postavené na rovnakú úroveň a sú financované rovnakým spôsobom, preto aj skupina poslancov predložila tento návrh, aby aj v sociálnej oblasti mohli neštátne subjekty fungovať na neziskovom princípe, aby mali financované svoje služby minimálne vo výške 75 % rozdielu medzi priemernými bežnými výdavkami a priemernými príjmami, ktoré teda na svoju prácu potrebujú. Aj keď sa stretávame mnohokrát s poznámkou práve o týchto neštátnych subjektoch, že aj toto je nedostatočná čiastka na ich činnosť a mali by byť postavené na roveň ako 100-percentné financovanie, neštátne subjekty iniciovali v minulom roku a od 1. 7. 2000 platí minimálny príspevok vo výške 50 % rozdielu medzi priemernými bežnými výdavkami a príjmami na poskytovanie porovnateľného druhu služieb v štátnych zariadeniach. Táto čiastka ale aj napriek mnohým skutočnostiam sa v mnohých zariadeniach nedodržiava a prax ukázala, že vo väčšine a v drvivých prípadoch krajské úrady poskytujú oveľa nižší príspevok neštátnym zariadeniam ako štátnym subjektom. Všetky ostatné náležitosti, ktoré skupina poslancov dala do zdôvodnenia, máte v dôvodovej správe, preto sa nebudem rozširovať. Chcem len zdôrazniť, že je dôležité, aby aj štátne, aj neštátne subjekty občanom, ktorí sa dostali do sociálnej núdze a potrebujú sociálne služby, poskytovali rovnaké služby v primeranej cene a aby mali rovnakú garanciu a podporu v núdzi bez ohľadu na to, kto tú službu poskytuje, či je to štátne alebo neštátne zariadenie. Podľa nás platný zákon v tomto ohľade nenapĺňa dostatočne ústavné práva občanov a diskriminuje tých, ktorým štát nevie alebo nemôže poskytnúť potrebnú službu. Preto vás chcem požiadať o podporu, aby sme aspoň v tejto minimálnej čiastke, teda nie 50 %, ale 75 % rozdielu výdavkov poskytli aj neštátnym sociálnym zariadeniam a službám. Toľko snáď za skupinu poslancov, prosím o podporu a potom v rozprave by som chcela dať jeden návrh.
Dostál, Ondrej, poslanec NR SR (2020-11-26):
Ďakujem, pán minister, za odpoveď aj za jasné vyjadrenie názoru na ten, na ten incident, aj keď ja som sa viac pýtal teda na postup polície než, než na aktivity tých demonštrantov, ktorí tam napadli Petra Zajaca a Fedora Gála, a teda slovne napadli, ale teda rozumiem, že ešte prebieha, prebieha kontrola. Tak by som sa teda chcel jednak spýtať, že, že, či, kedy predpokladáte, že by, že by mohli byť známe výsledky tej kontroly, a možno aký je váš názor na, na takýto postup, postup policajtov v situácii, keď dochádza očividne podľa opisu tej situácie k tomu, že ľudia boli, boli slovne atakovaní inými ľuďmi, že či, či je správne, že polícia povie, že, že to majú nechať na 158, ak, ak by sa niečo, niečo dialo, a či by v takýchto situáciách nemala polícia zasahovať dôraznejšie, a pýtam sa to aj v tej súvislosti, že polícia bola čiastočne aj predmetom kritiky vzhľadom na ten zákrok ešte nie 17. novembra, ale, ale ešte predtým, že či nemala dôraznejšie zasiahnuť, lebo, lebo tí zhromaždení očividne porušovali zákaz zhromažďovania, očividne nedodržiavali povinnosť nosiť rúška. Ja chápem, že pri takom veľkom dave, ako bol 17. novembra potom na námestiach, ťažko kontrolovať nosenie rúšok, ale ten predchádzajúci protest nebol taký, taký masový, že či tam aj polícia nemala konať dôraznejšie, a, samozrejme, aj v takýchto situáciách ako tento incident.
T. Cabaj, podpredseda NR SR: (2009-05-20):
O slovo teraz požiadal pán minister Štefanov. Nech sa páči, pán minister, máte slovo. (Ruch v sále.) Poprosím o kľud v rokovacej miestnosti, vystupuje pán minister.
Fico, Robert, predseda vlády SR (2017-12-05):
... a slovenské predsedníctvo... (Reakcia z pléna. Prerušenie vystúpenia predsedajúcim.)
A. Belousovová, podpredsedníčka NR SR: (2008-04-03):
Ďalej vystúpi pán poslanec Ivančo, po ňom pán poslanec Prokopovič. Nech sa páči.
Jahnátek, Ľubomír, minister pôdohospodárstva a rozvoja vidieka SR (2015-09-23):
Ďakujem za slovo. Vážená pani predsedajúca, panie poslankyne, páni poslanci, vládny návrh zákona vychádza z cieľov nariadenia Európskeho parlamentu a Rady EÚ č. 517/2014 o fluórovaných skleníkových plynoch, ktorým sa zrušuje nariadenie ES č. 842/2006 a ktoré sa začalo uplatňovať od 1. januára 2015, zosúlaďuje ho s ustanoveniami citovaného nariadenia, dopĺňa požiadavky a podmienky, ktoré vyplynuli pre členské štáty z uvedeného nariadenia a ktoré je potrebné stanoviť na jeho realizáciu. Vládnym návrhom zákona sa súčasne upravujú ustanovenia, ktorých zmena vyplynula z aplikácie zákona v praxi. V príslušných ustanoveniach sú upravené a doplnené povinnosti osôb, ktoré nakladajú s fluórovanými skleníkovými plynmi, a upravené požiadavky na výrobky a zariadenia, ktoré vzišli z aplikačnej praxe zákona, požiadavky týkajúce sa evidencie a oznamovania údajov o týchto plynoch a výrobkoch a zariadeniach, ktoré tieto plyny obsahujú, vymedzuje a spresňuje niektoré pojmy. Boli doplnené niektoré správne delikty a nadväzne naň aj sankcie za porušenie tohto zákona, ako aj nariadenia Európskeho parlamentu a Rady EÚ č. 517/2014. Predkladaný návrh zákona je v súlade s Ústavou Slovenskej republiky, ústavnými zákonmi, zákonmi a ostatnými všeobecne záväznými predpismi, medzinárodnými zmluvami, ktorými je Slovenská republika viazaná, ako aj právom Európskej únie. Vážená pani predsedajúca, vážené panie poslankyne, páni poslanci, verím, že predložený vládny návrh zákona schválite a postúpite do druhého čítania. Ďakujem.
Hatráková, Katarína, poslankyňa NR SR (2020-11-05):
Ďakujem. Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo. Ďalej aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní.
Laurenčík, Milan, podpredseda NR SR (2021-06-18):
Pán poslanec Šefčík, chcete reagovať? Nech sa páči, máte možnosť.
Žiga, Peter, podpredseda NR SR (2024-01-16):
Neviem, z čoho vychádzate, ale podľa mňa budeme po skončení bodu hlasovať. Pán poslanec Farkašovský, nech sa páči.
Figeľ, Ján, podpredseda NR SR (2012-11-06):
Vážení páni poslanci, pokračujeme v rokovaní jedenásteho dňa 8. schôdze Národnej rady Slovenskej republiky prerokovaním doplneného bodu programu, ako sme rozhodli dopoludnia, ktorým je návrh vlády na skrátené legislatívne konanie o vládnom návrhu zákona o štátnych hmotných rezervách a o doplnení zákona č. 25/2007 Z. z. o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov. Tento návrh vlády je uvedený pod tlačou č. 267. Prosím teraz pána ministra spravodlivosti Tomáša Boreca, aby v zastúpení ministra hospodárstva návrh vlády odôvodnil. Nech sa páči.
V. Veteška, podpredseda NR SR: (2007-10-17):
I. Valentovič, minister zdravotníctva SR: Ďakujem. Keďže som bol vyzvaný pánom poslancom, budem veľmi stručne k tej ekonomike. Pán poslanec Novotný tu hovorí o tom, že vláda uberá poskytovateľom, že predchádzajúca robila zodpovednú politiku voči poskytovateľom, myslím, že 54. alebo 55. bod je zisk zdravotných poisťovní, áno. To je skutočne zodpovedná politika, keď máme poddimenzované zdravotnícke zariadenia a predchádzajúca vláda umožní v zdravotných poisťovniach tvorbu zisku, ktorá teda za minulý rok bola síce len necelé 2 mld. korún, ale umožní proste odviesť tieto peniaze zo systému. Čiže to je na margo tej zodpovednej politiky predchádzajúcej vlády. A o tom je to všetko. Neviem, či ste čítali návrh rozpočtu na budúci rok. Do disponibilných zdrojov zdravotných poisťovní príde cca 13 mld. korún oproti roku 2007. Ja si myslím, že je tam dostatočný priestor na to, aby to navýšenie, ktoré tu je, možno tých 30 je málo tam odhadnutých, to navýšenie bolo bez problémov vyfinancované, a ak k tomu pridáme možné zisky zdravotných poisťovní, ktoré budú musieť slúžiť na úhradu zdravotnej starostlivosti, možno tých peňazí budeme mať ešte viac. Ďakujem.
Bugár, Béla, podpredseda NR SR (2017-10-13):
Viete, čo? Ak budete takto, ja vás nechám vypnúť.
B. Bugár, podpredseda NR SR: (2004-03-03):
(Hlasovanie.) Prítomných je 130 poslancov, za návrh 129, zdržal sa 1. Konštatujem, že Národná rada určila výbory, gestorský výbor, ako aj lehoty na prerokovanie tohto vládneho návrhu zákona v druhom čítaní. Ďakujem, pán poslanec. Budeme hlasovať o vládnom návrhu zákona o ochrane nefajčiarov (tlač 570). Pani poslankyňa Záborská, nech sa páči, ako spravodajkyňa, pani predsedníčka, máte slovo.
Zmajkovičová, Renáta, podpredsedníčka NR SR (2013-09-05):
Ďakujem, pán minister. Ďalšiu otázku položila pani poslankyňa Viera Šedivcová ministrovi práce, sociálnych vecí a rodiny Slovenskej republiky Jánovi Richterovi. Otázka znie: „Vážený pán minister, samospráva očakáva a oceňuje pripravovaný pilotný projekt pre 1 500 opatrovateliek, ktoré sa budú starať o odkázaných na opateru vo svojom prirodzenom prostredí. Kedy bude projekt spustený a aká bude investícia do vytvorenia nových pracovných miest pre opatrovateľky?“ Nech sa páči, pán minister.
Zmajkovičová, Renáta, podpredsedníčka NR SR (2012-07-25):
Ďakujem vám, pán minister. Pýtam sa, chce sa vyjadriť pani spravodajkyňa? Nech sa páči.
Bugár, Béla, podpredseda NR SR (2019-05-09):
Pán poslanec Budaj.
Sabolová, Mária, poslankyňa NR SR (2011-09-14):
Ďakujem. Pán predseda, dajte hlasovať o bodoch zo spoločnej správy č. 5, 8, 10, 12, 16, 17, 18 s odporúčaním gestorského výboru uvedené body neschváliť.
Blanár, Juraj, podpredseda NR SR (2021-05-10):
Pán poslanec Tomáš Taraba, ďalší s faktickou poznámkou.
Kondrót, Maroš, poslanec NR SR (2015-11-25):
Ďakujem pekne, pán predsedajúci. Pán poslanec Lipšic, ja len pre pamiatku chcem pripomenúť, že bývalé vedenie BAT-ky vyhralo spor s Pentou, vyhralo spor s Pentou vo veľmi podobnom, obdobnom prípade, a keď Najvyšší súd rozhodol, že má BAT-ka pravdu, tak vaša vláda vymenila vedenie. Váš kolega vo vláde, neboli ste vy náhodou minister spravodlivosti vtedy? Veď Palo Rusko, myslím, vtedy vymenil vedenie BAT-ky, dal tam nové vedenie, ktoré podpísalo tzv. ... zmluvu, čiže ešte raz ju prepracovali. Podpísali novú zmluvu, ktorá sa už nedala vyhrať, ani sa nevyhrala, a toto je to, čo máme dneska na stole. Ktovie, prečo to tak spravili a podpísali tie vysoké a nevhodné úroky. Váš manažment. Čiže vy ste prihrali biznis Pente! Vaša vláda, vaši ľudia, áno, aj s tými úrokmi, so všetkým a dneska sa tvárite ako spasiteľ. Čiže treba len toto pripomenúť, že toto všetko sa udialo. Čiže nie my nahrávame biznis Pente, ale biznis Pente bol nahratý za vašej vlády, keď vy ste robili ministra spravodlivosti! Neviem, myslím, že ste neboli v parlamente, že ste boli ministrom spravodlivosti a vláda o tomto rozhodovala. Takže len pre pamiatku toto by som pripomenul. Ďakujem.
R. Zmajkovičová, poslankyňa: (2007-05-18):
Čo sa týka pána poslanca Abrhana, kolegu z výboru. Je mi ľúto, že vidíš, pán poslanec, takto túto novelu zákona, že je veľmi účelová a je pripravená len pre starostov v mestských častiach, ktorí sú z koalície. Skutočne ambíciou tohto zákona bolo zosúladiť isté nedostatky, ktoré sú vo vymenovávaní prednostu, aj čo sa týka zastupovania starostu. A vyšli sme zo zákona o hlavnom meste Bratislave, kde sme dávali slovíčka „na návrh“, tak ako je to aj v zákone o obecnom zriadení. A takto je to na návrh predsedu vyššieho územného celku aj v zákone č. 302/2001 Z. z. Čiže toto bolo tou ambíciou tohto zákona. A znovu sa len môžem vrátiť k tomu, že ak tu hovoríš, že nezaoberali sme sa zákonom o meste Košice. Znovu poviem len, treba sa pozrieť na túto problematiku komplexne. Čo sa týka prechodných ustanovení zákona. Zákon nadobudne účinnosť 1. júla a ten stav, ktorý je tam platný, buď starosta mestskej časti vymenuje v zmysle tohto zákona prednostu, alebo takisto to všetko musí byť o komunikácii a politickej kultúre v týchto zastupiteľstvách. To je všetko.
Dostál, Ondrej, poslanec NR SR (2021-02-25):
Nemohol som s faktickou, tak chcem reagovať na tú otázku pán poslanca Beluského. Samozrejme, že aj ja som žiadal, aby ten materiál bol dôkladnejší, prepracovanejší, už keď sme prvýkrát predlžovali núdzový stav. Bol dôkladnejší, bol prepracovanejší v porovnaní s tou januárovou verziou, aj to, čo, to, čo schválila vláda. Nebolo to však dostatočné a preto vzhľadom na to, čo vláda schválila, tak sme z poslaneckého klubu SaS vzniesli požiadavku, aby ten materiál bol ešte dopracovaný, aby tam boli doplnené tie odôvodnenia, ktoré nám chýbajú. Ako som povedal, ani toto nie je dokonalé, ani ja s tým nie som úplne spokojný a dúfam, že teda nabudúce to bude, bude už priamo v tom materiáli. Ale teda na obhajobu pani ministerky, pokiaľ viem, tak ten materiál do vlády nepredkladala ona. Ten materiál do vlády predkladal pán premiér. A na vláde sa určilo, že pani ministerka bude, bude tá, ktorá bude tentoraz zastupovať vládu ako predkladateľka na pôde parlamentu.
Antal, Peter, poslanec NR SR (2018-02-06):
Pán kolega, aj súčasný geologický zákon poznal inštitút pri geologických prácach dočasného obmedzenia vlastníckeho práva, a to sa aplikovalo aj pri sanáciách. Alebo predpokladám, že sa aplikuje pri sanáciách týchto pozemkov, kde nie je potrebné vydávať stavebné povolenie, kde nedochádza k trvalému zásahu akoby do daného územia a dochádza k inej sanácii. Tu však je evidentné, že toto tá sanácia nebude, že tu je potrebné vydať stavebné povolenie, a teda ten právny vzťah k pozemku, či už kúpou alebo v tomto prípade vyvlastnením, bude musieť nastať. Pravdaže ministerstvo nebude chcieť v každom jednom prípade vyvlastňovať. Načo by to robilo? Stojí to kopec peňazí a vie použiť písm. b) tohto nového 32 a), kde je obmedzenie vlastníckeho práva k nehnuteľnostiam, alebo zriadiť a obmedziť, zrušiť právo zodpovedajúce vecnému bremenu. Čiže a keď aj dôjde k inštitútu akéhosi vyvlastnenia, ako aj v prípade, vravím, stále sa budeme vracať k tej vrakunskej skládke, tam tí ľudia, pokiaľ mám správne alebo to, čo prezentoval pán minister na výbore, nedostávajú nula, lebo ten pozemok má reálnu hodnotu nula. Dostávajú cenu ako keby pomaly tam nebola tá záťaž alebo teda, že sa zohľadňuje nejakým spôsobom normálna cena tej nehnuteľnosti, čiže sa im to len neberie. Tam ale niektorí chcú skutočne ako keby tam bolo, ja už neviem ani čo. Čiže v princípe ten postup asi bude ten krajný, niekde, že do vyvlastnenia nadobudnutie vôbec vlastníckeho práva aj kúpou, tam kde nebude treba, tam asi predpokladám, že ministerstvo nebude vynakladať finančné prostriedky. Ďakujem.
Kuriak, Milan, poslanec NR SR (2023-05-18):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm, c) zákona o rokovacom poriadku prerokovať predložený návrh zákona v druhom čítaní.